stanford-oval/wikipedia huggingface dataset:
נפתלי הלברשטאם (בורו פארק)
ביוגרפיה

נולד לרבי ברוך, רבה של גריבוב וה"רב הצעיר" בצאנז. אמו הייתה בת רבי סיני הלברשטאם מזימגראד. גדל והתחנך אצל אב סבו, רבי אריה לייבוש אב"ד צאנז, ואחר פטירתו אצל בנו - סבו רבי מרדכי זאב מצאנז. בהגיעו לגיל הכניסה לישיבה, נרשם והתקבל לישיבת חכמי לובלין, אך אז פרצה מלחמת העולם השנייה והוא לא הספיק ללמוד בה.
עם פרוץ המלחמה נמלט עם אמו ואחיו לרוסיה, ושהה בבויבריק קרוב לשנה יחד עם סבו השני רבי סיני מזימגראד. בתקופה זו למד עם סבו ואף כתב את חידושי תורתו.
בקיץ של שנת ת"ש גורשו לסיביר, שם למד ב'חברותא' עם הרב שלום ברנדר, לימים ראש ישיבת בעלז. כעבור שלוש שנים עבר לסמרקנד, שם התיידד עם רבי יהודה הורוביץ מסטוטשין, עם רבי חיים מאיר יחיאל שפירא (נארול) ועם הרב יצחק דוב קופלמן.
עם תום המלחמה נסע לקראקא, שם היה חבר ב'ועד רבנים' שדאגו לצורכי הפליטים. אחר כך עבר לארצות הברית והתיישב בבראנסוויל, והוסמך להוראה על ידי רבי ישראל גוסטמן.
נישא לבת הרב ליפא מאנן, שכיהן כאב"ד מזקובאצ'האזה (קאוואטשהאזא) בהונגריה לאחר המלחמה. אז עבר להתגורר בבורו פארק. הקים את 'מכון מנורה' להדפסת ספרי ה"ראשונים", במסגרתו הדפיס כחמישים ספרי ראשונים, בחלקם מכתבי יד.
הקים את "מכון יוחסין" ("יוחסין אינסטיטיוט"), מאגר שמות ושושלות יוחסין של משפחות יהודיות.
נפטר בשבת, י"ב בתמוז תש"ף.
אדמו"רות

בשנת תשכ"ד פתח בית מדרש בבורו פארק, בתמיכת רבי יואל טייטלבוים מסאטמר. חצרו נקראה "צאנז גריבוב", על שם אבות השושלת; כאמור היה אביו רבה של העיירה גריבוב ובמקביל היה הרב הצעיר בצאנז, לצד אביו רבי מרדכי זאב שהיה רבה של צאנז, ולפני כן רבה של גריבוב. כך גם אב סבו רבי אריה לייבוש היה רבה של גריבוב לפני כהונתו בצאנז.
לחצרו רשת כוללים צאנז בראשות בנו רבי מרדכי זאב, ו"היכל התורה - צאנז" בבית המדרש "אושפיצין" בירושלים. לאדמו"ר 18 ילדים ונחשב לאיש אמיד, ב-2019 ביקר בישראל והעדה החרדית ערכה לו קבלת פנים אחרי שהביא תרומה מרשימה למוסדות שאינם נוטלים כספים מהמדינה.
משפחתו

לרב הלברשטאם 9 בנים. כולם מונו לאדמו"רים לאחר פטירתו
רבי ברוך מצאנז בורו פארק
רבי מרדכי זאב מצאנז קרעניץ. בחיי אביו כיהן כ"אב"ד צאנז ויליאמסבורג", נשיא "מפעל חק לישראל העולמי" ו"מערכת דברי חיים המבואר".
רבי מנחם צבי מ"קהל בני תורה דצאנז". חתנו של רבי מאיר ממושלו.
רבי סיני מצאנז וויליאמסבורג.
רבי אשר מצאנז סטרופקוב. מנהל מכון היוחסין שהקים אביו.
רבי חיים מאיר מצאנז מונסי.
רבי אהרן, מצאנז-סטטן איילנד. בחיי אביו כיהן כרב בית הכנסת צאנז בשכונת 44 סט. בבורו פארק, וכמנהל התלמוד תורה של החסידות.
רבי קלמן מצאנז קריית יואל. מכהן כראש ישיבה בחסידות סאטמר.
רבי לייבוש מצאנז גריבוב.
חתניו: רבי יוסף יצחק מאיר זינגר האדמו"ר מאלכסנדר ארצות הברית, רבי יהושע שלום נתן רובין ר"מ בישיבת סאטמר ובן האדמו"ר מגלגוב, הרב חיים יצחק רובין (בן רבי מרדכי דוד מסאסרגן) אב"ד קולומייא, הרב אליהו כץ רב בית המדרש פרשוב-דושינסקיא בבורו פארק (נכד הרב ישראל משה דושינסקי), רבי חיים שפיגל אב"ד ונגרוב במונסי (בנו של רבי יעקב יצחק מאוסטרוב קאלושין) והרב חיים מיכאל דוב ווייסמנדל ראש ישיבת נייטרא.
הערות שוליים

1 2  דבר, נח זבולוני, יוחסין - תמורת שני דולרים 04/01/1983
↑  שימי שפר, ‏דיין האמת: נפטר האדמו"ר מצאנז גריבוב זצ"ל, באתר כיכר השבת, 5 ביולי 2020
↑  וְזָרַח הַשֶּׁמֶשׁ: קווים לדמותם של תשעת האדמורי"ם החדשים לבית צאנז גריבוב • מיוחד, באתר JDN.
| --- | --- |
בקרת זהויות :  NLI: 987010293575805171  VIAF: 2163271224612141550   WorldCat (עם VIAF): 2163271224612141550
אלגברה של קבוצות

במתמטיקה ובפרט בתורת המידה ואלגבראות בוליאניות, אלגברה של קבוצות (נקראת גם: שדה של קבוצות) מעל קבוצה  X\, היא אוסף  {\mathcal {F}} של תת-קבוצות של  X המקיים את תכונות הסגירות הבאות:
האוסף כולל את הקבוצה הריקה ואת  X.
האסוף סגור ללקיחת משלים ביחס ל- X. כלומר אם  \ F\in {\mathcal {F}} אז  \ X\backslash F\in {\mathcal {F}}.
האוסף סגור ביחס לאיחוד סופי: אם  F_{1},F_{2}\in {\mathcal {F}} אז  F_{1}\cup F_{2}\in {\mathcal {F}}.
משתי הדרישות האחרונות ומכללי דה-מורגן נובע גם כי אלגברה של קבוצות סגורה לחיתוך באורך סופי.
דוגמה לאלגברה של קבוצות מעל  \mathbb {R} , היא אוסף כל האיחודים הסופיים של קטעים ממשיים מהצורה  [a,b)\,.
סיגמא-אלגברה היא סוג מיוחד של אלגברה, המקיימת בנוסף גם סגירות לאיחוד של מספר בן מנייה של קבוצות. אם  {\mathcal {F}} היא סיגמא-אלגברה מעל  X, הזוג הסדור  \langle {X,{\mathcal {F}}}\rangle  נקרא מרחב מדיד (מרחב מדיד יחד עם פונקציית מידה נקרא מרחב מידה).
הערות שוליים

↑  מהתכונה הבאה של סגירות ללקיחת משלים, נובע כי אם האוסף כולל את הקבוצה הריקה אז הוא כולל את  X.
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
אי-שוויון הממוצעים

במתמטיקה, אי-שוויון הממוצעים הוא אי-שוויון מפורסם הקושר בין הממוצע החשבוני והממוצע ההנדסי של סדרת מספרים סופית. זהו אי-שוויון בסיסי באנליזה מתמטית, ויש לו שימושים חשובים והכללות רבות. את האי-שוויון הוכיח אוגוסטן לואי קושי, וברבות השנים התגלו עשרות הוכחות אחרות.
לכל קבוצת מספרים ממשיים חיוביים  a_{1},\ldots ,a_{n} מתקיים
הממוצע ההרמוני קטן או שווה לממוצע ההנדסי.
הממוצע ההנדסי קטן או שווה לממוצע החשבוני.
הממוצע החשבוני קטן או שווה לשורש ממוצע הריבועים.
בשלושת המקרים לא מתקיים שוויון, אלא אם כל המספרים  a_{1},\ldots ,a_{n} שווים זה לזה.
רקע

אם  a_{1},\cdots ,a_{n} מספרים חיוביים, הרי
הממוצע החשבוני שלהם הוא סכומם המחולק ב- n:  A_{n}={\frac {a_{1}+\cdots +a_{n}}{n}}
הממוצע ההנדסי הוא השורש ה- n-י של מכפלתם:  G_{n}={\sqrt[{n}]{a_{1}\cdots a_{n}}}
הממוצע ההרמוני הוא המספר ההופכי לממוצע החשבוני של ההופכיים:  H_{n}={\frac {n}{{\dfrac {1}{a_{1}}}+\cdots +{\dfrac {1}{a_{n}}}}}
שלושת הביטויים מתאימים, בהקשרים שונים, לשמש כ"ממוצע", למשל בכך ששלושתם נמצאים תמיד בין הערך הקטן ביותר לגדול ביותר בסדרה  a_{1},\ldots ,a_{n}.
במקרה  n=2 טענה זו קובעת כי  {\frac {2}{{\frac {1}{a}}+{\frac {1}{b}}}}\leq {\sqrt {ab}}\leq {\frac {a+b}{2}}, ושוויון מתקיים אם ורק אם  a=b.
הוכחות > המקרה n = 2

נשתמש בעובדה הפשוטה שהריבוע של מספר ממשי הוא תמיד אי-שלילי:
קל לראות כי  H_{2}A_{2}=G_{2}^{2} ולכן משום ש- G_{2}\leq A_{2} בהכרח  H_{2}\leq G_{2}.
הוכחות > הוכחתו של קושי

קושי הוכיח את האי-שוויון  G_{n}\leq A_{n} בשיטה הנקראת לפעמים "אינדוקציה הפוכה":
ראשית, הוא הראה שאם האי-שוויון מתקיים לסדרות בנות  n מספרים, אזי הוא מתקיים לסדרות בנות  2n מספרים – ולכן, באינדוקציה (רגילה) הוא מתקיים לסדרות בנות  2^{m} מספרים, לכל  m. בנוסף לכך, הראה קושי שאם האי-שוויון מתקיים לסדרות בגודל מסוים אזי הוא מתקיים לסדרות קטנות יותר. מכיוון שכל מספר קטן מחזקה של שתיים כלשהי, ההוכחה הושלמה.
הצעד הראשון: נניח כי האי-שוויון מתקיים לכל  a_{1},\ldots ,a_{n} חיוביים. אז
כאשר האי-שוויון הראשון נובע מן ההנחה שהאי-שוויון מתקיים לקבוצות בגודל  n, והשני מן המקרה  n=2.
הצעד השני: נניח כי האי-שוויון מתקיים לקבוצות בגודל  n; אם נתונים  a_{1},\ldots ,a_{m} כאשר  m<n, נסמן  a={\frac {a_{1}+\cdots +a_{m}}{m}} ונקבל
ולכן  {\sqrt[{m}]{a_{1}\cdots a_{m}}}\leq a.
את האי-שוויון  H_{n}\leq G_{n} אפשר להוכיח בדרך דומה.
הוכחות > הוכחה באמצעות אי-שוויון ינסן

ניתן להוכיח את האי-שוויון באמצעות אי-שוויון ינסן, הקובע כי
לכל פונקציה  f קמורה. אם משתמשים בפונקציה exp, ומציבים  x_{i}=\ln(a_{i}), מתקבל
הממוצע הלוגריתמי

במקרה  n=2 ניתן להוסיף לשרשרת אי השוויונות גם את הממוצע הלוגריתמי אשר ממוקם בין הממוצע ההנדסי לממוצע החשבוני. כלומר:
{\sqrt {x_{1}x_{2}}}\leq {\frac {x_{1}-x_{2}}{\ln x_{1}-\ln x_{2}}}\leq {\frac {x_{1}+x_{2}}{2}}
הכללות

אחת ההכללות החשובות לאי־שוויון מתקבלת מחזרה על כל רכיב  a_{k} מספר פעמים, למשל  p_{k}.
אם  a_{1},\ldots ,a_{n} חיוביים ו- p_{1},\ldots ,p_{n} שלמים חיוביים וסכומם  P, אז האי-שוויון הופך להיות
באי-שוויון זה אפשר להחליף את המקדמים  p_{k} במספרים חיוביים כלשהם; למשל, כאלה שסכומם  P=1. כאשר כל המקדמים שווים ל- {\frac {1}{n}} מתקבל אי־שוויון הממוצעים.
בנוסף, ישנן הכללות לאי-שוויון ממוצעים עבור חזקות שונות:  {\sqrt[{\alpha }]{\sum {\frac {x_{i}^{\alpha }}{n}}}} זו פונקציה עולה ביחס ל- \alpha , כאשר  x_{i} אי-שליליים. אי-שוויון הממוצעים מתקבל כאשר  \alpha =1 הפונקציה גדולה יותר מכאשר  \alpha \to 0^{+}.
הוכחה גאומטרית לאי-שוויון הממוצעים במקרה n = 2. באדום הממוצע החשבוני של  a,b, בתכלת הממוצע ההנדסי שלהם ובירוק הממוצע ההרמוני שלהם
אירוויזיון למקהלות 2019

| --- | --- |

 מספר התחרות:  2
 גמר:  3 באוגוסט 2019
 מנחים:  פטרוק טריילאווני (אנ') אלה פטרסון ‏(בשוודית)
 רשת השידור המפיקה:  SVT
 מיקום האירוע:  שוודיה גטבורג, שוודיה
 המפקח על התחרות:  נורווגיה יון אולה סאנד
 השיר הזוכה:  דנמרק דנמרק - Vocal Line
 מספר משתתפות:  10
 מדינות שמשתתפות לראשונה:  נורווגיה נורווגיה סקוטלנד סקוטלנד שוודיה שוודיה שווייץ שווייץ
 מדינות שחוזרות לאחר פרישה:  אין
 מדינות שפרשו מהתחרות:  אוסטריה אוסטריה אסטוניה אסטוניה הונגריה הונגריה
 מופעי פתיחה/ביניים:  מופע פתיחה: 21 מקהלות שברחבי המחוז וסטרה ייטלנד כל המקהלות מבצעות את "Mamma Mia" של להקת אבבא מופע ביניים: כל המקהלות מבצעות את "Without You של אביצ'י (חצי גמר) כרמן מאנה ובוחלסאן ביג בנד (אנ') (גמר) מופע סיום:  כל המקהלות מבצעות את "Dancing Queen" ואת "Thank You for the Music" של להקת אבבא
 המדינות המשתתפות
 
   המדינות המשתתפות   מדינות משתתפות שלא העפילו לגמר   מדינות שהשתתפו בעבר, אך לא בשנה זו
 → אירוויזיון למקהלות 2017 אירוויזיון למקהלות 2021 ← 
 
האירוויזיון למקהלות 2019 היא התחרות ה-2 של האירוויזיון למקהלות. שוודיה אירחה את האירוויזיון הזה בפטילה ארנה.
פורמט

המדינות החברות באיגוד השידור האירופאי זכאיות להתחרות בתחרות זו. לכל מדינה מתחרה, יש מקהלה שהיא הנציגה של אותה מדינה. כל אחת מהמקהלות מבצעת קטע מקהלה שנמשך לא יותר מארבע דקות. כל קטע יכול לכלול לפחות יצירה מוזיקלית אחת. אבל, כל יצירה חייבת להכיל השפעה לאומית או אזורית מהמדינה המשתתפת. לאחר בחירת השופטים בחצי הגמר, 3 מקהלות יעפילו אל הגמר ויבצע קטע מקהלה שנמשך לא יותר משלוש דקות.
פורמט > שופטי התחרות

שוודיה שוודיה - קטרינה הרינסון ‏(בשוודית)
הממלכה המאוחדת הממלכה המאוחדת - ג'ון ראטר
ארצות הברית ארצות הברית - דייק שרון (אנ')
מדינות משתתפות > חצי גמר

10 מקהלות ינסו להעפיל לגמר.
| סדר | מדינה | מקהלה | שירים | שפה |
| --- | --- | --- | --- | --- |
| 01 | שוודיה שוודיה | Zero8 | "Khourmi" | שוודית |
| 01 | שוודיה שוודיה | Zero8 | "Hej, dunkom så länge vi levom" | שוודית |
| 02 | בלגיה בלגיה | Almkalia | "Made in Belgium" (medley) | אנגלית, צרפתית |
| 03 | לטביה לטביה | Babite Municipality Mixed Choir Maska | "Pērkontēvs" | לטבית |
| 04 | גרמניה גרמניה | BonnVoice | "O Täler weit"  | גרמנית |
| 04 | גרמניה גרמניה | BonnVoice | "Die Gedanken sind frei" | גרמנית |
| 05 | נורווגיה נורווגיה | Volve Vokal | "Ønskediktet" | נורווגית |
| 06 | דנמרק דנמרק | Vocal Line | "True North" | אנגלית |
| 07 | סקוטלנד סקוטלנד | Alba | "Cumha na Cloinne"  | גאלית סקוטית |
| 07 | סקוטלנד סקוטלנד | Alba | "Ach a' Mhairead" | גאלית סקוטית |
| 07 | סקוטלנד סקוטלנד | Alba | "Alba" | גאלית סקוטית |
| 08 | סלובניה סלובניה | Jazzva | "Spomenčice" | סלובנית |
| 09 | שווייץ שווייץ | Cake O'Phonie | "Chante en mon cœur" | צרפתית, איטלקית, גרמנית שווייצרית, רומאנש, פרנקו-פרובנסאלית |
| 09 | שווייץ שווייץ | Cake O'Phonie | "La sera sper il lag" | צרפתית, איטלקית, גרמנית שווייצרית, רומאנש, פרנקו-פרובנסאלית |
| 09 | שווייץ שווייץ | Cake O'Phonie | "Poi" | צרפתית, איטלקית, גרמנית שווייצרית, רומאנש, פרנקו-פרובנסאלית |
| 09 | שווייץ שווייץ | Cake O'Phonie | "Le ranz des vaches" | צרפתית, איטלקית, גרמנית שווייצרית, רומאנש, פרנקו-פרובנסאלית |
| 09 | שווייץ שווייץ | Cake O'Phonie | "La ticinella" | צרפתית, איטלקית, גרמנית שווייצרית, רומאנש, פרנקו-פרובנסאלית |
| 09 | שווייץ שווייץ | Cake O'Phonie | "Beresinaliedet" | צרפתית, איטלקית, גרמנית שווייצרית, רומאנש, פרנקו-פרובנסאלית |
| 09 | שווייץ שווייץ | Cake O'Phonie | "Chanson d'ici" | צרפתית, איטלקית, גרמנית שווייצרית, רומאנש, פרנקו-פרובנסאלית |
| 10 | ויילס ויילס | Ysgol Gerdd Ceredigion | "Cúlna" | אירית |
| 10 | ויילס ויילס | Ysgol Gerdd Ceredigion | "Ar Lan y Môr" | ולשית |
מדינות משתתפות > גמר

3 מדינות יעפילו מחצי הגמר אל הגמר, וינסו לזכות השנה.
| סדר | מדינה | מקהלה | שירים | שפה | מקום |
| --- | --- | --- | --- | --- | --- |
| 01 | לטביה לטביה | Babite Municipality Mixed Choir Maska | "Come, God!" | לטבית | 2 |
| 02 | דנמרק דנמרק | Vocal Line | "Viola" | דנית | 1 |
| 03 | סלובניה סלובניה | Jazzva | "Fly, Little Bird" | סלובנית | 3 |
מדינות אחרות > מדינות שפרשו מהתחרות

אוסטריה אוסטריה - אוסטריה לא הופיעה ברשימה הסופית של המדינות המתחרות בתחרות.
אסטוניה אסטוניה - ב-16 בנובמבר 2018, רשות השידור האסטונית ERR הודיעה שהמדינה פורשת מהתחרות.
הונגריה הונגריה - הונגריה לא הופיעה ברשימה הסופית של המדינות המתחרות בתחרות.
מדינות אחרות > מדינות שלא השתתפו בעבר

אירלנד אירלנד - ב-14 בדצמבר 2018 הודיעה רשות השידור האירלנדית שהיא לא תעשה את הופעת הבכורה שלה.
אנדורה אנדורה - ב-19 במאי 2018, רשות השידור באנדורה RTVA אישרה כי אנדורה לא תשתתף באירועים של EBU בעתיד הקרוב בגלל העלות הגבוהה של התחרויות.
בוסניה והרצגובינה בוסניה והרצגובינה - ב-25 במאי 2018 נודע כי בשל נטל החוב הגבוה שחייבת רשות השידור בבוסניה והרצגובינה BHRT ל-EBU, לבוסניה והרצגובינה אין אישור להשתתף בתחרויות האירוויזיון. למרות סנקציות אלו, האופציה של השתתפות באירוויזיון לא הוסרה לחלוטין. ב-1 באוגוסט 2018, הודיעה רשות השידור בבוסניה והרצגובינה BHRT לבסוף כי בוסניה והרצגובינה לא תשתתף בתחרויות 2019 בשל הסנקציות שהוטלו על ידי EBU.
פינלנד פינלנד - ב-14 בדצמבר 2018 הודיעה רשות השידור הפינלנדית הודיעה שהיא לא תעשה את הופעת הבכורה שלה.
צ'כיה צ'כיה - ב-14 בדצמבר 2018 הודיעה רשות השידור הצ'כית הודיעה שהיא לא תעשה את הופעת הבכורה שלה.
צרפת צרפת - רשות השידור הצרפתית France.tv הייתה ברשימה שהתפרסמה והייתה אמורה לעשות את הופעת הבכורה שלה, אך לאחר מכן הסירה את עצמה מהרשימה.
קטלוניה קטלוניה - למרות שרשות השידור הקטלנית TV3 היא לא חברה מלאה באיגוד השידור האירופי, האיגוד אמר וציין כי האיגוד שקל את ההצעה של רשות השידור הקטלנית להשתתף בשנה זו. בנוסף לזאת, האיגוד אמר כי במידה ורשות השידור הקטלנית תרצה להשתתף, האיגוד לא יפסול כלל את השתתפותה בתחרות זו.
רומניה רומניה - למרות שאישרה את השתתפותה, ברשימה הסופית של איגוד השידור האירופי שפורסמה ב-18 בדצמבר 2018 לא הופיעה רומניה. אחר-כך התגלה כי רשות השידור הרומנית TVR דחתה את ההזמנה להשתתפותה בתחרות.
הערות שוליים

↑  "Eurovision Choir'19: Twenty One Choirs To Form The Opening Act". eurovoix.com. Eurovoix. 4 ביוני 2019. נבדק ב-4 ביוני 2019. {{cite web}}:  (עזרה)
1 2  "Eurovision Choir'19: ABBA's Hits To Open and Close The Contest". eurovoix.com. Eurovoix. 15 ביולי 2019. נבדק ב-21 ביולי 2019. {{cite web}}:  (עזרה)
↑  "Eurovision Choir'19: Opening, Interval & Closing Acts Revealed". eurovoix.com. Eurovoix. 30 ביולי 2019. נבדק ב-30 ביולי 2019. {{cite web}}:  (עזרה)
↑  "Eurovision Choir'19: Carmen Manet Winners Of Eurovision Choir 2017 Set to Perform". eurovoix.com. Eurovoix. 3 ביולי 2019. נבדק ב-3 ביולי 2019. {{cite web}}:  (עזרה)
1 2  "EBU - Eurovision Choir of the Year". www.ebu.ch. European Broadcasting Union. נבדק ב-8 ביולי 2018. {{cite web}}:  (עזרה)
↑  Granger, Anthony. "Eurovision Choir '19: Running Order for Grand Final Revealed". Eurovoix. נבדק ב-17 ביולי 2019. {{cite web}}:  (עזרה)
1 2 3  "EBU - Eurovision Choir". www.ebu.ch. נבדק ב-18 בדצמבר 2018. {{cite web}}:  (עזרה)
↑  Anthony Granger, Eurovision Choir of the Year 2019 Hosts & Internal Selections Revealed, Eurovoix, ‏2019-04-05 (באנגלית)
↑  Granger, Anthony. "Eurovision Choir 2019 Songs Revealed". Eurovoix. נבדק ב-2 באוגוסט 2019. {{cite web}}:  (עזרה)
↑  "Latviju starptautiskajā konkursā «Eirovīzijas koris» pārstāvēs koris «Maska»" (בלטבית). 15 במרץ 2019. נבדק ב-17 במרץ 2019. {{cite web}}:  (עזרה)
↑  "Der beste Chor im Westen 2018: "Bonn Voice" gewinnt WDR-Casting-Show". www1.wdr.de. 15 בדצמבר 2018. נבדק ב-15 בדצמבר 2018. {{cite web}}:  (עזרה)
↑  Granger, Anthony (26 בינואר  2019). "Norway: Selects For Eurovision Choir of the Year 2019 on April 7". Eurovoix. {{cite web}}:  (עזרה)
↑  Granger, Anthony (4 בפברואר 2019). "Slovenia: Jazzva Selected for Eurovision Choir of the Year 2019". eurovoix.com. Eurovoix. נבדק ב-4 בפברואר 2019. {{cite web}}:  (עזרה)
↑  Granger, Anthony (1 בדצמבר 2018). "Switzerland: Cake O'Phonie to Eurovision Choir of the Year 2019". eurovoix.com. Eurovoix. נבדק ב-1 בדצמבר 2018. {{cite web}}:  (עזרה)
↑  Granger, Anthony (12 בינואר  2019). "Wales: Cor Cymru 2019 Final on April 7 February". Eurovoix. {{cite web}}:  (עזרה)
↑  Granger, Anthony (16 בנובמבר 2018). "Estonia: Withdraws From Eurovision Choir of the Year". eurovoix.com. Eurovoix. נבדק ב-16 בנובמבר 2018. {{cite web}}:  (עזרה)
↑  "Andorra: No Participation in Eurovision Events for the Foreseeable Future". eurovoix.com.
↑  "Bosnia & Herzegovina: BHRT Barred From Competing in Eurovision Contests". Eurovoix.
↑  "Bosnia and Herzegovina not definitely out of 2019 Eurovision Song Contest". eurovisionary.com.
↑  "Bosnia & Herzegovina: BHRT confirms non participation in Eurovision 2019". esctoday.com.
↑  Granger, Anthony. "Catalonia: EBU Would Consider TV3's Participation in Eurovision Choir of the Year". Eurovoix. נבדק ב-18 במרץ 2019. {{cite web}}:  (עזרה)
↑  "Romania: Corul Symbol to Eurovision Choir of the Year". eurovoix.com. Eurovoix. 17 בדצמבר 2017. נבדק ב-8 ביולי 2018. {{cite web}}:  (עזרה)
↑  Granger, Anthony (18 בדצמבר 2018). "Romania: TVR Declined EBU Invite to Participate in Eurovision Choir of the Year". eurovoix.com. Eurovoix. נבדק ב-16 בדצמבר 2018. {{cite web}}:  (עזרה)
סוס שייר

| --- | --- |

 ארץ מוצא:  אנגליה
 תכונות
 משקל:  900 ק"ג 
 גובה:  1.715 מ' 
 מיון
 משפחה:  סוסיים
 מין:  סוס הבית
 
סוס שייר (באנגלית: Shire horse) הוא גזע סוס עבודה כבד, אשר פותח באנגליה במאה ה-18, ומיועד למשיכת עגלות משא וציוד חקלאי ומכאן שיוכו לקבוצת סוסי ה"דראפט" ("draft" באנגלית אמריקנית, "draught" באנגלית בריטית). גזע סוסים זה קיים במגוון צבעים, כולל שחור, ביי (Bay; גוף בצבע חום-אדמוני, בעוד הרעמה, הזנב, שולי האוזניים וחציין התחתון של הרגליים ("גרביים") שחור) ואפור. זהו גזע סוסים גבוה, סוסות בגובה 163 ס"מ ויותר, וסוסי הרבעה בגובה 173 ס"מ ויותר. לסוס זה יכולת גבוהה מאוד למשיכת משאות. בתערוכה שנערכה בבריטניה בשנת 1924, צמד סוסי שייר משכו ממצב עמידה מטען במשקל 45 טון לפחות, אף שהמשקל המדויק לא נקבע כיוון שהיה מעבר ליכולת מכשיר המדידה במקום. אותו צמד סוסים משך משקל של 16.5 טון, בתערוכה מאוחרת יותר, כשהם עובדים על משטח חלקלק. סוסי שייר החזיקו בשיאי עולם לגודל סוס (גובה ומשקל). סוס השייר הגדול ביותר שתועד בהיסטוריה נולד ב-1848, התנשא לגובה 218 ס"מ ומשקלו הוערך ב-1,500 ק"ג. במאה ה-20 נרשם בספר השיאים של גינס סוס שייר בשם "גולית" (Goliath) שהתנשא לגובה 193 ס"מ והיה הסוס הגבוה בעולם עד מותו בשנת 2001.
במהלך שנותיו של הגזע, הוא הפך אהוד בציבור כיוון שסוסים אלה משכו עגלות משא של מבשלות והביאו את חביות הבירה לבתי המרזח. מסורת זו נשמרת עד היום במקומות אחדים בבריטניה ובארצות הברית. סוסי שייר משמשים אף ביערנות, לצורך רכיבה בשעות הפנאי ובמופעי ראווה ופרסום.
בשנת 1884 נוסד בבריטניה מרשם גזע סוסי השייר, הידוע היום בשם החברה הבריטית לסוס השייר (British Shire Horse Society), האגודה האמריקאית לסוס השייר (American Shire Horse Association) החלה בפעילות בשנת 1885. בשלהי המאה ה-19 ותחילת המאה ה-20 יוצאו מבריטניה לארצות הברית סוסי שייר רבים, אולם השימוש בסוס זה פחת עם החדרת המיכון לתחום החקלאות ונקודת השפל של הגזע הייתה בשנות ה-50 וה-60 של המאה ה-20. האהדה לגזע זה החלה לעלות שוב בשנות ה-70 ולאחריהן, אולם עדיין קיימים מעט מאוד סוסי שייר והקרן לשימור גזעים נדירים בבריטניה (Rare Breeds Survival Trust), כמו גם הארגון לשימור גזעי חיות משק האמריקאי (American Livestock Breeds Conservancy), הגדירו את סוסי השייר כגזע בסכנה.
אלון דאי

| --- | --- |

דאי, 2018
 לידה:  4 בנובמבר 1991 (בן 32)  אשדוד 
 לאום:  ישראל ישראל
 alonday.com
 
אלון דאי (נולד ב-4 בנובמבר 1991) הוא נהג המרוצים הישראלי המעוטר ביותר. אלוף אירופה בנאסקאר בשנים 2017, 2018, 2020 ו-2022, אלוף אסיה בפורמולה רנו לשנת 2009 ואלוף ישראל בטורינג קאר לשנת 2021. דאי מתחרה באליפות הנאסקר האירופית במסגרת קבוצת PK Carsport ומשדר כיום בישראל גם את מרוצי הטורינג, הקארטינג וה-MDC מטעם ההתאחדות לספורט המוטורי והקארטינג בישראל.
תחילת הדרך

דאי נולד וגדל באשדוד, בנם של אברהם ומגי דאי. כשהיה בן 10 החל להתחרות בקארטינג, זכה במקום השני באליפות ישראל וב-2006 החל להתחרות באירופה באליפות אנגליה ואליפות גרמניה בקארטינג. בשנת 2009 הפך דאי לספורטאי הראשון בתחום הספורט המוטורי שזוכה למעמד של ספורטאי מצטיין. את שירותו הצבאי עשה בבסיס חצור של חיל האוויר. באותה שנה קיבל את פרס שרת הספורט לספורטאי המצטיין בעל הישג יוצא דופן.
קריירת המרוצים > מרוצי פורמולה (2007-2012)

בשנת 2007 החל דאי להתאמן בהונגריה בנהיגה בדגם פורמולה רנו. ב-2008 החל להתאמן במסגרת Asia Racing Team שבסין, והתחרה עמה בטורנירים באסיה. ב-2009 הצטרף לקבוצת Top Speed Racing הממוקמת בשאנגחאי. במהלך העונה השתתף ב-14 תחרויות במסגרת אליפות אסיה בפורמולה-רנו, מהן ניצח בשש, ובשבע נוספות עמד על הפודיום. בסוף העונה זכה באליפות הסבב.
בראשית 2010 הצטרף דאי לקבוצת Performance Racing השוודית, המתחרה במסגרת אליפות גרמניה בפורמולה 3. בסיום העונה דורג במקום התשיעי הכולל, ובמקום החמישי בקטגוריית ה"רוקי'ס".
בתחילת 2011 נבחר דאי, לצד 11 נהגים נוספים מתוך 120 מועמדים, לאקדמיה של הפדרציה הבינלאומית לרכב (FIA), המכשירה נהגי מרוצים צעירים לתחרויות ברמות הגבוהות ביותר, והחל ללמוד ולהתאמן יחד עם נהג הפורמולה 1 אלכסנדר וורץ.
באותה שנה חתם בקבוצה האוסטרית HS Technik עימה התחרה לעונה נוספת באליפות גרמניה בפורמולה 3. בעונה זו סיים במקום הרביעי.
ב-2012 עבר להתחרות בארצות הברית בקטגוריית האינדי לייטס האמריקאית, לאחר שבמבחני טרום העונה שבר דאי את זמן שיא ההקפה במסלול פאלם ביץ' בפלורידה. מיד לאחר מכן הוחתם דאי בקבוצה בלארדי הממוקמת באינדיאנפוליס שבאינדיאנה.
לאחר שישה מרוצים עזב דאי את הקבוצה, וחזר באמצע העונה למרוצים האחרונים באליפות גרמניה בפורמולה 3 וזכה בשני פודיומים.
קריירת המרוצים > מרוצי GT

ב-2013 עבר דאי להתחרות ברכבי GT לאחר כמה מבחנים מוצלחים בקבוצת שברולט, BMW, ומרצדס. לאחר מכן חתם בחברת מרצדס והחל להתחרות באליפות העולם, FIA GT Series, על רכב המרצדס SLS GT3.
כבר במרוצו הראשון זכה במקום השלישי והחל מיד להילחם על תואר האליפות ביחד עם בן קבוצתו מקסימיליאן בוק הגרמני. דאי סיים את העונה במקום החמישי עם ניצחון אחד וארבעה פודיומים מתוך 12 מרוצים. במהלך השנה עבד גם כמדריך נהיגה באקדמית הנהיגה של AMG בגרמניה.
בינואר 2014 הוחתם בקבוצת JMB ממונקו, העושה שימוש ברכבי ניסאן GTR GT3. בסופו של דבר החוזה לא יצא לפועל ודאי חזר לנהוג עבור מרצדס בקבוצת BKK Mobil Oil Racing Team Zakspeed. במהלך העונה הגיע פעמיים לפודיום, אך לא ניצח באף מרוץ. את העונה הוא סיים במקום ה-15 עם 60 נקודות.
קריירת המרוצים > Nascar

בעונת 2015 עשה אלון דאי מעבר נוסף והחל להתחרות באליפות הנאסקר האירופאית (NASCAR Whelen Euro Series). דאי התחרה עבור קבוצת CAAL Racing ונהג בשברולט. במהלך העונה זכה בשלושה מרוצים וזינק ארבע פעמים מפול פוזישן. את עונת הבכורה בסבב סיים במקום השני והוכתר כסגן אלוף אירופה, בנוסף זכה גם בתואר רוקי העונה וכחביב הקהל.
בעונת 2016 המשיך להתחרות באליפות הנאסקר האירופאית. דאי סיים את העונה במקום השלישי עם שלושה ניצחונות וחמישה זינוקים מפול פוזישן. ביולי 2016 חתם על חוזה להשתתפות בשני מרוצים בסבב הנאסקר האמריקאי.
בעונת 2017 זכה באליפות הנאסקר האירופאית לאחר שניצח בארבעה מרוצים. בנוסף, זינק חמש פעמים מפול פוזישן. באוקטובר 2018 זכה בבלגיה באליפות הנאסקר האירופאית בפעם השנייה ברציפות, בדצמבר 2020 זכה באליפות זו בפעם השלישית בסך הכל.
בשנת 2022 חתם אלון דאי בקבוצת ה-eSports הישראלית Team Finest כשחקן מקצועי במרוצי סימולטורים.
קריירת המרוצים > מרוצי סיבולת

דאי זכה בשנים 2021 ו-2023 במרוץ 24 השעות היוקרתי של מסלול המרוצים זולדר, כחלק מהאליפות הבלגית למרוצי סיבולת, כשהוא מתחרה תחת קבוצת PK Carsport. בכך הפך דאי לישראלי הראשון שמנצח מרוץ 24 שעות באחד הסבבים החשובים באירופה.
טבלת הישגים

| עונה | סדרה | קבוצה | מרוצים | ניצחונות | זינוקים מפול פוזישן | הקפות מהירות | פודיום | ניקוד | מיקום |
| --- | --- | --- | --- | --- | --- | --- | --- | --- | --- |
| 2008 | אליפות אסיה בפורמולה-רנו | Asia Racing Team | 2 | 0 | 0 | 1 | 0 | 0 | - |
| 2009 | אליפות אסיה בפורמולה-רנו | March 3 Racing * Top Speed Racing Team | 14 | 6 | 4 | 7 | 13 | 293 | 1 |
| 2010 | אליפות פורמולה 3 הגרמנית | Performance Racing | 18 | 0 | 0 | 0 | 0 | 26 | 9 |
| 2011 | אליפות פורמולה 3 הגרמנית | HS Engineering | 18 | 0 | 1 | 2 | 2 | 62 | 4 |
| 2011 | אליפות פורמולה 3 האוסטרית | Asia Racing Team | 2 | 2 | 2 | 2 | 2 | 40 | - |
| 2012 | אינדי לייט | Belardi Auto Racing | 6 | 0 | 1 | 0 | 1 | 147 | 12 |
| 2013 | FIA GT Series | HTP Gravity Charouz | 12 | 1 | 1 | 0 | 4 | 80 | 5 |
| 2013 | אליפות צרפת ב-GT | HTP Motorsport | 2 | 0 | 2 | 1 | 2 | - | - |
| 2014 | FIA GT Series | BKK Mobil Oil Racing Team Zakspeed | 14 | 0 | 0 | 1 | 2 | 60 | 15 |
| 2015 | אליפות הנאסקר האירופאית | CAAL Racing | 12 | 3 | 4 | 3 | 4 | 627 | 2 |
| 2016 | אליפות הנאסקר האירופאית | CAAL Racing | 12 | 3 | 5 | 4 | 6 | 614 | 3 |
| 2017 | אליפות הנאסקר האירופאית | CAAL Racing | 12 | 4 | 5 | - | - | 661 | 1 |
| 2018 | אליפות הנאסקר האירופאית | CAAL Racing | 12 | 7 | 6 | 3 | 9 | 512 | 1 |
| 2019 | אליפות הנאסקר האירופאית | CAAL Racing | 13 | 3 | 3 | 3 | 6 | 473 | 4 |
- ללא ניקוד, בשל השתתפות במספר מועט מדי של מרוצים.
* מרוצים A, B, 1-4 בקבוצת March 3 Racing. מרוצים 5–12 בקבוצת Top Speed Racing Team.
חיים אישיים

דאי נולד וגדל באשדוד, הבן הצעיר מבין ארבעה אחים לאברהם ומגי דאי. כיום מתגורר ביישובי מועצה אזורית גדרות ונשוי למגישה וכתבת חדשות 13 גיל לוין. השניים משדרים יחדיו את מרוצי הטורינג, הקארטינג וה-MDC מטעם ההתאחדות לספורט המוטורי והקארטינג בישראל.